# Serhí Fedortxuk

Serhí Fedortxuk, també citat com a Serguei Fedortxuk (en ucraïnès: Сергій Федорчук); (nascut el 14 de març de 1981), és un jugador d'escacs ucraïnès, que té el títol de Gran Mestre des de 2002.
A la llista d'Elo de la FIDE del febrer de 2022, hi tenia un Elo de 2605 punts, cosa que en feia el jugador número 14 (en actiu) d'Ucraïna, i el 205è millor jugador al rànquing mundial. El seu màxim Elo va ser de 2674 punts, a la llista de novembre de 2010 (posició 68 al rànquing mundial).

## Resultats destacats en competició

Fedortxuk va participar representant Ucraïna a l'Olimpíada d'escacs de la joventut de 1995, com a primer tauler, en un equip en què també hi havia Oleksandr Kovtxan i Oleksandr Moissèienko. El 1995 va guanyar el Campionat d'Europa Sub-14.
El 2005 vencé al II Circuit Català d'Oberts Internacionals d'Escacs. El 2006 va guanyar el torneig de ràpides de Banyoles i empatà als llocs 1r-3r amb Gabriel Sargissian i Tigran L. Petrossian al 8è Obert de Dubai. El 2008 empatà als llocs 1r-8è amb Vugar Gaixímov, David Arutinian, Iuri Krivorutxko, Konstantín Txernixov, Andrei Deviatkin, Vasilios Kotronias i Erwin L'Ami a l'Obert de Cappelle-la-Grande. El 2009 empatà als llocs 1r-2n amb Murtas Kajgalíev al Campionat d'Ile-de-France, a París, i fou primer a Nantes.
El 2010, guanyà el XII Obert Internacional Vila de Salou, amb 7 de 9 punts, per davant del búlgar Valentin Iotov i el cubà Omar Almeida. Aquest any, quedà segon a la VIIa edició del Circuit Català. El maig de 2012 fou segon al XIV Obert Internacional Vila de Salou; (el campió, mig punt per damunt, fou Alexis Cabrera).
El febrer de 2014 fou 1r-3r (segon en el desempat) al Memorial David Bronstein jugat a Minsk (Belarús) amb 7 punts de 9, empatat al capdavant amb Baadur Jobava i Mikhailo Oleksienko. El mateix any, fou campió de l'Obert Llucmajor, amb 7½ de 9 punts, amb els mateixos punts que el búlgar Aleksandr Dèltxev.
El desembre de 2015 fou campió de l'Obert Vandoeuvre amb 7½ punts de 9 i d'aquesta manera aconseguí la bossa de 1.500 euros de premi.
El maig del 2016 fou 2-8è (setè en el desempat) del V Obert Internacionat de Llucmajor amb 7 punts (el campió fou Julio Granda). L'abril de 2018 fou tercer al fort torneig obert internacional de La Roda (Albacete), a Albacete, el més antic d'Espanya (el campió fou Manuel Pérez Candelario). El maig de 2018 fou segon al VIIè Obert de Llucmajor (el campió fou Jaime Santos Latasa).

## Partides notables

* Sergey A Fedorchuk vs Rainer Buhmann, WCh U18 Boys 1999, defensa francesa: variant Tarrasch. (C09), 1-0
* Sergey A Fedorchuk vs Ivan Sokolov, World Cup 2009, defensa siciliana: Nimzowitsch. variant tancada (B29), 1-0

## Notes i referències

* ↑ «Nota biogràfica de Serhí Fedortxuk» (en anglès). Chessgames.com. [Consulta: 19 novembre 2011].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 10 febrer 2022].
* ↑ Posició al rànquing mundial i evolució Elo de Serhí Fedortxuk «benoni.de» (en alemany). Arxivat de l'original el 2015-09-23. [Consulta: 19 novembre 2011].
* ↑ «Children's Chess Olympiads: Ukraine» (en anglès). OlimpBase. [Consulta: 30 gener 2012].
* ↑ «Resultats complets del II Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «S. Kasparov at Banyoles Tournament» (en anglès). Armchess.am, 29-08-2006. Arxivat de l'original el 2013-10-21. [Consulta: 19 novembre 2011].
* ↑ Fedorchuk, Sargissian, Petrosian win 8th Dubai Open, Chessbase, 10 de maig de 2006 (en anglès). Consultat el dia 19 de novembre de 2011 (anglès)
* ↑ «24e Open International de Cappelle-la-Grande 2008, Classement final» (en francès). cappelle-chess.fr. Arxivat de l'original el 2011-03-06. [Consulta: 19 novembre 2011].
* ↑ «GM Vugar Gashimov wins Cappelle la Grande» (en anglès). Chessdom. [Consulta: 19 novembre 2011].
* ↑ En aquest torneig el tercer hi fou el llavors Mestre Internacional Daniel Alsina: Murtas Kajgalíev wins Ile-de-France Paris Championship, Chessbase, 2 de setembre de 2009 (en anglès). Consultat el dia 19 de novembre de 2011 (anglès)
* ↑ «Tournament report March 2010: 8 Open de Nantes» (en anglès). FIDE. [Consulta: 19 novembre 2011].
* ↑ «Fedortxuk, campió en el tercer desempat». elpuntavui.com, 14-05-2010. [Consulta: 24 desembre 2011].
* ↑ «Resultats complets del VII Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ «XIV Obert Vila de Salou 2012» (en castellà). chessdom, 11-05-2012. Arxivat de l'original el 2014-05-13. [Consulta: 11 maig 2014].
* ↑ «Three winners in Minsk». chessbase.com. [Consulta: 25 setembre 2016].
* ↑ «Festival d'Escacs de Llucmajor». chessbase.com. [Consulta: 19 maig 2015]. (castellà)
* ↑ «GM Sergey Fedorchuk wins Vandoeuvre Open 2015». chessdom.com. [Consulta: 25 desembre 2015]. (anglès)
* ↑ «V Open Internacional de LLucmajor». chess-results.com. [Consulta: 15 maig 2016].
* ↑ «Pérez Candelario ganó en La Roda». chessbase, 04-04-2018 [Consulta: 24 desembre 2021].
* ↑ «Jaime Santos Latasa wins 7º Open Internacional LLucmajor». chessdom, 20-05-2018 [Consulta: 4 desembre 2019]. Arxivat 4 de desembre 2019 a Wayback Machine. «Còpia arxivada». Arxivat de l'original el 2019-12-04. [Consulta: 4 desembre 2019].

## Enllaços externs

* Estimació Elo de Serhí Fedortxuk a «chessmetrics.com». [Consulta: 19 novembre 2011]. (anglès)
* Bartelski, Wojciech. «Fitxa de Serhí Fedortxuk a OlimpBase» (en anglès). olimpbase.org. [Consulta: 19 novembre 2011].